kardosdrur/scandi-wiki huggingface dataset:
Puget Sound AVA

Puget Sound AVA er et American Viticultural Area i staten Washington i USA. Det er det eneste AVA, der ligger vest for Cascade Mountains. 

AVA'et, der blev godkendt i 1995, omfatter hele området omkring Puget Sound fra den canadiske grænse i nord til syd for byen Olympia i den sydlige ende af sundet. Området har et lidt køligt og forholdsvis fugtigt klima med mellem 400 og 1500 mm regn om året. Hovedparten af nedbøren falder om vinteren. Vintrene er dog milde, og temperaturen kommer kun sjældent under frysepunktet. Omkring 30 hektar er tilplantet med druer. 

Der har været dyrket vin i området siden 1872, hvor man forsøgte sig med vitis labrusca druer (amerikanske druer – i modsætning til de europæiske sorter, vitis vinifera). Druesorterne, der dyrkes i dag, er typisk europæiske sorter, der passer til det kølige klima, Madeleine Angevine, Madeleine Sylvaner, Müller-Thurgau og Siegerrebe. På det seneste har man også forsøgt med Pinot Noir og Pinot Gris i området. De vine, der produceres på lokale vine har generelt forholdsvis lavt alkoholindhold, kun omkring 10 – 11 %. 

Der ligger adskillige vingårde og vinproducenter i området, men de fleste af disse henter hovedparten af deres druer fra vinmarker i andre AVA'er i den østlige del af staten. Nogle vinproducenter laver dog også vin på de lokale druesorter, og en enkelt producent, Bainbridge Island Winery and Vineyards nær Seattle anvender udelukkende lokale druer i sin produktion som udelukkende består af "rene" vine, der blandre omfatter en Late Harvest Siegerrebe, som minder en del om sauterne. Kun to producenter, ovennævnte og Black Diamond Winery producerer rødvin på lokale druer, og kun tre vine i alt på henholdsvis pinot noir og syrah. 

De fleste vinproducenter ligger omkring byerne Seattle og Woodinville nord for Seattle.

Eksterne referencer 
 Puget Sounds Wine Growers Association
 Om AVA'et fra Appellation America.com

USA's vindistrikter
Ian Smith

Ian Douglas Smith (8. april 1919 – 20. november 2007) var rhodesisk politiker og premierminister i perioden 1964-1979.

Ian Smith var premierminister i Rhodesia i godt et år, mens området var en selvstyrende britisk koloni under navnet Sydrhodesia, og da han erklærede landet for selvstændigt i 1965, fortsatte han på posten til 1979. Smith førte en hård apartheidpolitik, der var baseret på støtte fra det beskedne hvide mindretal, men i løbet af 1970'erne kom hans styre under stadig stigende pres, dels fra det internationale samfund, der i FN-regi påførte landet økonomiske sanktioner, dels fra den voksende guerillakamp for indførelse af lige rettigheder, også for den sorte oprindelige befolkning.

Han var dog også medvirkende til at forhandle den aftale på plads, der i 1979 gav de sorte samme rettigheder til magten som de hvide. På grund af denne befolkningsgruppes massive overvægt blev den sorte Abel Muzorewa nu valgt til ny premierminister i spidsen for en koalitionsregering, og Smith blev derefter menigt parlamentsmedlem, indtil han i 1987 trak sig tilbage for at nyde sit otium, i første omgang i Zimbabwe, som landet i mellemtiden var kommet til at hedde, og senere i Cape Town i Sydafrika.

Under sin tid som premierminister nød Ian Smith betydelig respekt i England pga. sin status som flyverhelt fra 2. Verdenskrig

Reference 

Politikere fra Rhodesia
William L. Petersen

William L. Petersen (født 21. februar 1953 i Evanston Illinois i USA) er en amerikansk skuespiller, der nok er mest kendt for sin rolle som, den insektelskende efterforsker Gil Grissom i den amerikanske tv-serie CSI: Crime Scene Investigation og i rollen som Pat Garrett i westernfilmen Young Guns II fra 1990.

Film og TV-serier 
 2000 – 2007 CSI: Crime Scene Investigation – Gil Grissom
 2000 The Contender – Gov. Jack Hathaway
 2000 The Skulls – Ames Levritt
 1999 Kiss the Sky – Jeff
 1998 The Rat Pack – John F. Kennedy
 1997 12 Angry Men – Juriemedlem #12
 1996 The Beast – Whip Dalton
 1996 Fear – Steve Walker
 1995 In the Kingdom of the Blind, the Man With One Eye Is King- Tony C.
 1993 Return to Lonesome Dove
 1990 Young Guns II – Pat Garrett
 1987 Long Gone
 1987 Amazing Grace and Chuck
 1976 Manhunter – Will Graham
 1985 To Live and Die in L.A. – Richard Chance
 1981 Thief – (medvirkende William L. Peterson)

Eksterne henvisninger 

 
 William Petersen Biografi hos CBS 

Tv-skuespillere fra USA
Kennedykanalen

Kennedykanalen (Kennedy Channel) er et stræde eller sund nord for 80. breddegrad (80°55′N, 66°30′V) mellem den canadiske ø Ellesmere Island og den nordvestlige grønlandske halvø Washington Land. Sundet er mellem 26–29 km bred og udvider sig mod nord til 177 km. I Kennedykanalen ligger øerne Crozier Ø, Franklin Ø og Hans Ø. Sundet er en del af Nares Strædet, som forbinder Baffinbugten med Lincolnhavet. Kun i en kort sommerperiode er sundet ikke fuldstændig tilfrosset og dermed åbent for sejlads. 

Strædet er opkaldt efter den britiske polarforsker William Kennedy der var med på Franklin-ekspeditionen i 1854.

Farvande i Grønland
Farvande i Canada
Bild

Bild eller Bildzeitung, der tidligere var avisens officielle navn, er en tysk tabloidavis. Med et oplag på 3,9 millioner dagligt og 12,1 mio. daglige læsere er det den største avis i Europa. Bild er en af de internationalt mest kendte tabloidaviser, og emner som sex, kriminalitet og krig spiller en stor rolle sammen med underholdningsstof og sport.

Avisen udkom første gang i 1952 og udgives af Axel Springer AG. Bild havde fra begyndelsen en konservativ og stærk antikommunistisk grundholdning. Et af avisens forbilleder var engelske Daily Mirror.

Oplaget var i 1980'erne på omkring 5 mio. I 2002 røg det ned under 4 mio., for så i slutningen af 2005 at ende på 3,8 mio. eksemplarer. Det gør avisen til Europas bedst sælgende avis. Bild-Zeitung har et stort oplag udenfor Tyskland – blandt andet kan avisen i sommerhalvåret fås i mange kiosker i Jylland.

Avisens holdning 
Avisen er en væsentligt opinionsdanner i Tyskland og er kendt for sin kontroversielle brutale stil, der bl.a. rettes mod den politiske venstrefløj. Da Tyskland var delt, var avisen således kendt for altid at markere sin holdning om DDR ved at skrive det i citationstegn ("DDR").

Under kampagnen mod studenteroprørene og venstreekstremisterne i 1968 samt i 1970'erne, spillede avisen en stor rolle, hvilket forfatteren Heinrich Böll skriver om i romanen Katharina Blums tabte ære. Avisen er ofte blevet kritiseret for de metoder, den bruger i jagten på nyheder, bl.a. i den tidligere Bild-journalist Günter Wallraffs reportagebøger.

Efter Berlinmurens fald og enden på den kolde krig, synes avisens holdning at have rykket mere mod midten. Trods den generelle støtte til CDU og særligt tidligere kansler Helmut Kohl, er dens – dog stadig populistiske – tone, mindre skarp end den var for 30 år siden. Den traditionelt mindre konservative søndagsudgave Bild am Sonntag støttede sågar Gerhard Schröder under valget til forbundsdagen 1998.

Eksterne henvisninger 
 Bild-Zeitungs hjemmeside

Aviser fra Tyskland
Etableret i 1952
Oprangering

Ved oprangering forstås den måde, sporbundet materiel, f.eks. jernbanevogne eller sporvogne er kombineret på i et tog. Rangering betegner processen med sammensætning af et tog, hvorimod oprangeringen er produktet af rangeringen, det færdige tog.

Jernbanedrift 
Inden for jernbanedrift opereres bl.a. med følgende enheder i oprangering af tog.
Lokomotiv, der rummer motor og førerhus.
Motorvogn, der ud over motor og førerrum rummer passagerafsnit.
Styrevogn, der rummer førerrum og passagerafsnit, men ikke motor.
Personvogn, i motorvognstog oftest benævnt mellemvogn, der alene rummer passagerafsnit.
Godsvogn (mange forskellige typer).
Hertil kommer diverse specialvogne.

Et lokomotivtrukket persontog vil ud over lokomotivet rumme en række personvogne, i vore dage oftest med en styrevogn i togets modsatte ende, hvorved toget kan betjenes herfra, og frakobling og omløb med lokomotivet undgås.

Motorvognstog uden deciderede lokomotiver er i stigende grad fast sammenkoblede togsæt med motor-, styre- og et antal mellemvogne.

Godstog består kun af lokomotiv og et antal godsvogne, da de er unikke togløb, der opløses og omrangeres ved endestationen. Tidligere forekom, i Danmark særligt på privatbanerne, blandettog, hvor person- og godsvogne oprangeredes i samme tog.

Visse danske privatbaner har haft motorvognstog med mulighed for at medtage godsvogne, men dette anvendes nu næppe.

Sporvejsdrift 
Sporvejsdrift omfatter altovervejende passagerførende materiel, og hovedskellet er her imellem motorvogne og ikke-motoriserede vogne, såkaldte bivogne.

En motorvogn (ikke ledvogn) uden bivogn siges at være solokørende og benævnes solomotorvogn.
Den tidligere langt almindeligste kombination, én motorvogn og én bivogn, skelnedes ikke i dagligsproget fra det generelle begreb "sporvogn". I fagsproget er betegnelsen her et vogntog, hvilket også i dagligsprog kunne anvendes om de sjældne tilfælde med flere tilkoblede bivogne.
Den i nutiden hyppigste sporvognstype, ledvognen, betegnes ikke som "solokørende", da denne driftsform nu er den mest almindelige. Derimod kaldes flere sammenkoblede vogne multipelkoblede eller multipelkørende.

Jernbanemateriel
Overflødighedshorn

Overflødighedshorn er et symbol kendt fra den antikke græske mytologi – et horn der på magisk vis til enhver tid forsyner sin ejer med ubegrænset mad og drikke. Overflødighedshornet er ofte brugt som allegori i kunsten.

Overflødighedshorn udført i kransekage har været brugt ved (sølv-, guld-) bryllupper i Danmark.

Græsk mytologi
Bagværk
TeleBärn

TeleBärn er en regional tv-kanal i området omkring Bern i Schweiz. Sendeområdet består af kantonerne Bern, Solothurn og Freiburg og regionen Avanches. Kanalen kan udelukkende modtages via kabel. TeleBärn er efter TeleZüri Schweiz' næststørste regionale tv-kanal.

TeleBärn begyndte at sende den 1. marts 1995. Kanalen har et dagligt seertal på ca. 240.000 personer ud af et potentiale på 1,15 millioner. Den årlige omsætning ligger på ca. 4,25 millioner schweizerfranc. TeleBärn hører til Espace Media Groupe, og kanalchef er Marc Friedli.

Eksterne henvisninger 
 TeleBärn

Tv-stationer fra Schweiz
Etableret i 1995
Thanh Thai

Thành Thái (14. marts 1879 i Huế – 24. marts 1954 i Saigon) var i årene 1889 til 1907 kejser i Vietnam tilhørende Nguyễn-dynastiet. Han var født som prins Nguyễn Phúc Bửu Lân og var søn af kejser Dục Đức. 

Da kejser Đồng Khánh kom til magten i 1885, blev prins Bửu Lân sat i husarrest sammen med sin mor, da han angiveligt havde støttet den nye kejsers modstandere. Med da Đồng Khánh døde i 1889, anså den franske kolonimagt og de højtstående vietnamesiske embedsmænd den unge Bửu Lân for at være den bedste efterfølger. Dette mødte stærk modstand fra hans mor, fordi hendes mand Dục Đức var blevet dræbt samme år, som han blev kejser. Den 10 år gamle prins blev imidlertid kåret til kejser med navnet Thành Thái.

Den unge kejser blev overvåget af de franske koloniherrer, der havde meddelere ved kejserpaladset. Mens hans forgænger havde været samarbejdsvillig overfor franskmændene, ydede den unge kejser efterhånden passiv modstand mod koloniherredømmet, men var klar over, at aktiv modstand ville være det samme som selvmord. 

For at vise franskmændene sin moderne indstilling var han den første kejser, som lod sit hår klippe på vestlig måde, og som lærte at køre bil. Han sneg sig ofte ud fra kejserpaladset i Huế for at tale med almindelige mennesker og lodde stemningen, og han blev efterhånden forbitret over den udenlandske kontrol med landet. Han designede et nyt flag for Vietnam til erstatning for det tidligere, som var helt gult.

Efterhånden følte han sig isoleret i de kejserlige omgivelser, der var under konstant fransk overvågning, og han foregav at være excentrisk for at bortlede opmærksomheden fra sit mere aktive modstandsarbejde. Han var i færd med at blive en del af den modstandsbevægelse, som var baseret i Kina, da han blev arresteret af franskmændene, som erklærede, at han var blevet gal, og tvang ham til at abdicere.

Han blev først sendt i indre eksil i Vung Tau i det sydlige Vietnam i 1907, og hans søn Duy Tân blev indsat som ny kejser. Men også Duy Tân gjorde oprør mod franskmændene, og i 1916 blev de begge sendt i eksil på den franske ø Réunion i det Indiske Ocean, 800 km øst for Madagaskar. 

Han opgav aldrig håbet om vietnamesisk uafhængighed, og i 1945 fik han lov til at vende tilbage, men blev holdt i husarrest i Vũng Tàu. Han døde i Saigon i 1954.

Personer fra Vietnam
Kejsere
Kapacitans

Kapacitans er et mål for hvor meget elektrisk ladning som gemmes (eller separeres) for en given elektrisk spændingsforskel. Den almindeligste komponent til at gemme ladning er den to-pladede elektriske kondensator. Hvis ladningerne på pladerne er +Q og −Q – og U angiver spændingsforskellen mellem pladerne, er kapacitansen givet ved

SI-enheden for kapacitans er farad; 1 farad = 1 coulomb per volt.

Energi 
Energien (målt i joule) gemt i en kondensator er lig med arbejdet anvendt til at lade den op. Tænk på en kapacitans C, der holder +q på den ene plade og -q på den anden. Det at flytte en lille ladningsmængde  fra en plade til den anden mod spændingsforskellen V = q/C kræver arbejdet :

hvor

W er arbejdet målt i joule

q er ladningen målt i coulomb

C er kapacitansen målt i farad

Vi kan bestemme energien gemt i en kapacitans ved at integrere denne ligning. Ved at starte med en uladet kapacitans (q=0) og det at flytte ladning fra en plade til den anden plade, indtil pladeren har ladningerne +Q og -Q kræver arbejdet W:

Ved at kombinere dette med ovenstående kapacitansligning for en fladpladet kondensator, får vi:

hvor

W er energien målt i joule

C er kapacitansen målt i farad

V er spændingsforskellen målt i volt

Se også 
 Memristans

Fysisk størrelse
Century (musikgruppe)

Century er et tysk band, der har nærmest kultagtig status i Danmark. Gruppen er i dag (2008) aktiv under navnet Kleeblatt, hvilket gruppen også hed indtil 1977, hvor den vandt en tysk talentkonkurrence og dermed en pladekontrakt.

Gruppens første singler var "Saturday Lady" og "Highroad". Men det var gruppens tredje single, "The Face In The Mirror" (1979), som gik hen og blev deres største hit.
Sangen hittede stort i blandt andet Danmark, Norge og Sydafrika. I dag (2013) bliver sangen fortsat spillet meget på den danske radiokanal Radio Alfa, hvor sangen tilmed har været i top 5 ved adskillige udgaver af 'Alletiders top 500'. Denne hitliste-succes betød, at gruppen optrådte i Randers ved 'Radio Alfa Sommer Open Air 2007'.

Ekstern Henvisning 
 Century/Kleeblatt hjemmeside 
 Sangteksten til "Face In The Mirror" 

Century
Stargroves

Stargroves, i East Woodhay, var i 1970'erne Mick Jagger hjem. The Rolling Stones indspillede adskillige sange der, før de flyttede til Frankrig i foråret 1971.

The Who indspillede også nogle sange på Stargroves, da de brugte Rolling Stones Mobile Studio, heriblandt "Pure and Easy" i 1971.

I 1972 indspillede Led Zeppelin dele af deres albummer Houses of the Holy og Physical Graffiti.

Andre der har indspillet i Rolling Stones studiet er: Deep Purple, Status Quo, Bob Marley and the Wailers, Santana og Iron Maiden.

The Rolling Stones
Raison d'être

Raison d'être er en fransk sætning der betyder "grunden til at være/eksistere" som i f.eks. "Wikipedias raison d'être er udbredelse af information", "Universitetets raison d'être er forskning og uddannelse", etc.

Se også 
 Raison d'Être (band): en svensk dark ambient musikgruppe bestående af en person.

Franske vendinger

en:Raison d'être
Ménage à trois

Ménage à trois er et fransk udtryk som betegner et romantisk eller seksuelt forhold, der involverer tre personer, ofte et gift par og en elsker/inde. Direkte oversat betyder Ménage à trois "En husholdning på tre". Nogle gange bliver det engelske udtryk "threesome" trekant, brugt, hvis der hentydes til tre direkte involveret i et seksuelt forhold.

Litteratur 
 Barbara Foster, Michael Foster, Letha Hadady. Three in Love: Ménages à trois from Ancient to Modern Times. 
 Vicki Vantock. The Threesome Handbook: A Practical Guide to sleeping with three.

Se også 
 Polyamory
 Polygami

Franske vendinger
Mellemmenneskelige forhold
Veronica (flertydig)

Veronica kan have flere betydninger:

 Veronica er et udbredt pigenavn

Botanik 
 Ærenpris – en type af planter

Fjernsyn 
 Veronica (tv-kanal) – en tv-kanal i Holland
 Veronica Mars – en tv-serie med Kristen Bell

Musik 
 Veronica (sang) – en sang af Elvis Costello
 Veronica Mehta – en britisk-asiatisk sangerinde
 The Veronicas – pop rock-gruppe fra Australien

Personer 
 Veronica (sangerinde) – en amerikansk dance-sangerinde
 Veronica Castro – Mexicansk skuespillerinde
 Veronica De La Cruz – nyhedsvært fra CNN News
 Veronica Finn – tidligere popsangerinde
 Veronica Franco – poet og kurtisane, der levede i Wien i det 16. århundrede
 Veronica Giuliani – italiensk mystiker
 Veronica Guerin – irsk journalist som blev myrdet af narkotikahandlere
 Veronica Lake – amerikansk skuespillerinde
 Veronica Lodge – fiktiv person i Archie Comics-universet
 Verónica Páez – argentinsk maratonløber
 Veronica Ruiz de Velasco – neo-figurativ mexicansk kunstner
 Sankt Veronica – kristen helgen

Steder 
 Veronica (by) – en by i Argentina
 Vero Beach – strand i Florida

Videnskab og teknologi 
 V.E.R.O.N.I.C.A. (Very Easy Rodent-Oriented Net-Wide Index to Computer Archives) – søgemotor til Gopher.
Veronica

Veronica er et pigenavn, der stammer fra latin. Navnet forekommer på dansk også i formen Veronika og Veronique, og omkring 650 danskere bærer et af disse navne ifølge Danmarks Statistik. Navnet har været brugt i Norden siden det 17. århundrede og er betydeligt mere udbredt i Sverige og Norge end i Danmark. Navnedagen for Veronica i Danmark er 4. februar.

Vera er afledt af Veronica.

Etymologi 
Etymologisk set er "Veronica" den latiniserede udgave af det græske pigenavn Berenice, som til gengæld kommer fra "pherein" (bringe) og "nikê" (sejr), som dermed betyder "hende som bringer sejren".

Inden for kristendommen siges navnet at være kommet fra "Vera Icon", som betyder "sandt billede". Dette er samtidig forbundet med Skt. Veronica, som ifølge historien skulle have tørret Jesu ansigt med et klæde, da han passerede hende på vej til sin korsfæstelse, og et ("sandt") billede af hans ansigt efter sigende blev siddende i klædet.

Kendte personer med navnet 
Veronica "Ronnie" Bennett, amerikansk sanger fra The Ronettes.
Madonna Louise Veronica (Esther) Ciccone Ritchie, amerikansk sanger, kendt som Madonna.
Veronica Guerin, irsk journalist.
Veronica Lake, amerikansk skuespiller.
Veronica Maggio, svensk sanger.
Veronica Ferres, tysk skuespiller

Navnet anvendt i fiktion 
 Veronica Guerin er en film af Joel Schumacher med Cate Blanchett i titelrollen, der er bygget over journalisten af samme navn.
 Veronikas to liv er en film af Krzysztof Kieślowski.
 Veronika beslutter at dø er en bog af Paulo Coelho.
 Veronica Decides to Die er et album af Saturnus.
 Veronika Voss' længsel er en film fra 1981 af Rainer Werner Fassbinder.
 Veronikas svededug er en film fra 1977 af Jytte Rex.
 Veronica Mars er en amerikansk tv-serie.
 Veronica er en figur i filmen En Soap af Pernille Fischer Christensen
 Veronica er en figur i filmen Den lille soldat af Jean-Luc Godard. Hun spilles af Anna Karina.
 "Veronica" er titlen på en sang af Cornelis Vreeswijk.
 "Veronica" er også titlen på en sang skrevet af Elvis Costello og Paul McCartney og inspillet af Costello.

Fodnoter 

Pigenavne
Deja-vu (flertydig)

Deja-vu har flere betydninger:

 Deja-vu – fænomen at man mener at have oplevet den nuværende situation engang før.
 Déjà Vu (Crosby, Stills, Nash & Young-album) – album fra 1970 med Crosby, Stills, Nash & Young
 Déjà Vu (film fra 1997), en amerikansk film instrueret af Henry Jaglom
 Déjà Vu (film fra 2006) – thriller instrueret af Tony Scott
 Déjà Vu (film fra 2016) – dokumentarfilm instrueret af Jon Bang Carlsen
 Dejavu (album fra 1995) - opsamlingsalbum fra 1995 med Sebastian
Limfjordsmuseet

Limfjordsmuseet, som ligger ved Frederik den VII's kanal i den vestlige udkant af Løgstør, er et fiskerimuseum, som primært udstiller redskaber, fartøjer og andet fra tidligere tiders fiskeri i Limfjorden.

Museet arrangerer sejlture på kanalen, som kaldes "Danmarks længste museumsgenstand". Den er 4,4 kilometer lang og blev bygget af 400 mand med hakke, skovl, spade og trillebør i 1856-61.

Også den 25 tons tunge og velfungerende drejebro over kanalen er blandt museumsattraktionerne.
 
Det fredede område langs kanalen har udviklet sig til et næsten bilfrit område, og i 2008 åbnedes et nyt maritimt oplevelsescenter.
Museet er en del af Limfjordsmuseernes Samvirke

Eksterne kilder/henvisninger 
 Limfjordsmuseets hjemmeside

Museer i Region Nordjylland
Løgstør
Fiskeri
Statsanerkendte museer i Danmark
Hess' lov

Hess' Lov er en lov inden for den fysiske kemi, der blev fremsat af Germain Henri Hess i 1840. Hess' lov anvendes til at forudsige entalpiændringer for kemiske reaktioner.

Loven 
Ifølge loven kan entalpiændringen  for en reaktion beregnes, hvis den kan deles op i delreaktioner med kendte entalpiændringer. Entalpien er således uafhængig af vej og dermed en tilstandsfunktion.

Som et udbredt specialtilfælde af loven, kan dannelsesentalpien  for produkterne og reaktanterne bruges. Dannelsesentalpien er entalpiændringen, hvis reaktanterne er grundstoffer. For en generel reaktion
\mathit \alpha_1 R1{} +\alpha_2 R2{} +...+\alpha_{\mathit i} R_{\mathit i}{} +...\rightarrow \nu_1 P1{} + \nu_2 P2{} +...+\nu_{\mathit j} P_{\mathit j}{} +...
er entalpiændringen altså givet ved

hvor den samlede dannelsesentalpi for reaktanterne trækkes fra produkternes dannelsesentalpi.

Kildehenvisninger 

Termodynamik
Bustier

Bustier (af fransk buste "overkrop") er et korsetliv traditionel brugt som lingeri. Bustier er en nyere udvikling af 1700-tallets snøreliv. Den er figurformet så den løfter brysterne og indsnører taljen.

Se også 
 Brystholder
 Camisole
 Korset
 Basque

Lingeri
Franske vendinger
Alslev Å

Alslev Å er en sideå til Varde Å, som den løber ud i fra syd, cirka 5 km vest for Varde, og ca. 10 km fra Ho Bugt; I området omkring udløbet i Varde Å er den påvirket af tidevandet fra bugten.

Åen der er omkring 15 km lang, har sit udspring i flere småbække i området mellem Vester Nebel og Årre, cirka 10 km sydøst for Varde. Et par kilometer øst for Alslev ligger den tidligere Alslev Vandmølle, hvor der er nu er dambrug.

Alslev Å's nedre del indgår sammen det store hedeareal Varde Sønderhede, som støder ned til ådalen, i Natura 2000planlægningnens område Vadehavet og er et EU-habitatområde. I 1977 blev ca. 113 ha af ådalen fredet. 

Alslev å løber i Varde Kommune og Esbjerg Kommune

Fra en rasteplads på Hovedvej 12 (Forum Hovedvej) løber en 5 km lang natursti, kaldet "Alslev A Stien", ud i Aslev Ådal langs åen mod Alslev Vandmølle.

Eksterne henvisninger

Vandløb i Danmark
Fredede arealer i Danmark
Varde Kommunes geografi
Esbjerg Kommunes geografi
Sweet Black Angel

"Sweet Black Angel" er en sang fra The Rolling Stones, og den er fra deres 1972 album Exile on Main St..

Skrevet af Mick Jagger og Keith Richards er ”Sweet Black Angel” en af de få sange med politisk inspiration fra The Rolling Stones. Sangen er en countryblues-ballade, og skrevet omkring aktivisten Angela Davis, der blev sigtet for mord på det tidspunkt.  Steve Kurutz sagde i sin anmeldelse:”  Hvis lytteren aldrig har hørt om Angela Davis, kunne denne nemt overse den politiske tekst, og forsvinde i sangens melodi. Alligevel, ved at kende sangens kerne, indser man hvor kvikt og klogt Micks tekst er, selvom han gemmer sig. ”

Indspilningerne foregik i Los Angeles Sunset Sound Studios i månederne december, 1971, og marts, 1982. Med Jagger som forsanger og mundharmonikaspiller, Richards og Mick Taylor på guitarer. Bill Wyman på bass, og Charlie Watts på trommerne. Richard "Didymus" Washington spillede marimbas på nummeret, mens producer Jimmy Miller tog sig af perkussion. Koret bestod kun af Richards.

Eksterne kilder og henvisninger 

Officiel tekst 
Tekst og info om ”Sweet Black Angel”

Referencer 

Rolling Stones-sange
Zeuthen

Zeuthen kan henvise til flere artikler:

Zeuthen (by) – en by i Tyskland
Zeuthen (slægt) – en dansk borger- og adelsslægt